**KONTRAKT PÅ DOKUMENTARPRODUKTION**

**FOR**

**(KLIPPER)**

*Mellem*

 (herefter kaldet Producenten)

*og*

 (herefter kaldet Filmklipperen)

er der i dag indgået følgende aftale:

**1. Arbejdsbeskrivelse m.v.**

Producenten engagerer Filmklipperen som co-manusforfatter og filmklipper

til en Dokumentarproduktion, hvis foreløbige titel er

Produktionen skal vises på

**2. Ansættelsesperiode**Filmklipperen er engageret i X uger, fra den X til den X **med mulighed for prolongation i indtil 2 uger, fra den X til X.**
Heraf er der allokeret X dage ud af de X uger til at filmklipperen deltager i lydmix. De konkrete datoer skal planlægges senest 15 arbejdsdage før deltagelse.

**Ved ønske om prolongation, skal Producenten varsle Filmklipperen senest 3 uger før den aftalte periode.**

**3. Løn**

Filmklipperen modtager en grundløn på \_\_\_\_\_ DKK pr. uge I alt DKK. Lønnen udbetales månedligt.

**3.1 Feriepenge**
Der tillægges feriepenge (12,5 % af den samlede løn) i henhold til ferielovens til enhver tid gældende regler.

**3.2 Pension**
Producenten indbetaler herudover et pensionsbidrag (9,5 % af lønnen) \_\_\_\_\_\_\_\_\_\_\_\_\_\_ DKK pr. uge til Filmklipperens pensionsordning.

**4. Arbejdstid**

Arbejdstiden er aftalt til 37 timer pr. uge.

**5. Produktionsadresser**

Dokumentarproduktionens produktionsadresse/produktionsadresser, er følgende:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**6. Rettigheder**

**6.1 Primære rettigheder**
Filmklipperen overdrager hermed til Producenten den eksklusive ret til – uden tidsmæssige, geografiske begrænsninger og/eller andre begrænsninger – at fremstille eksemplarer af Produktionen og at gøre Filmen tilgængelig for almenheden med eller uden undertekster og/eller eftersynkroniseret på ethvert sprog (inklusiv oversættelse af billedtekst/”kort”/grafik i Filmen), dels gennem offentlig fremførelse via især biograf, television af enhver art (herunder free-tv, pay-tv, pay-per-view, pay-per-event, kabel- og satellit-tv), telefoni, digitale og interaktive medier, herunder online/on-demand, samt internetudnyttelse herunder webcast , dels gennem kommerciel eller ikke-kommerciel udnyttelse og/eller spredning i enhver form, herunder salg, udlejning og/eller udlån af Filmen i et hvilket som helst format herunder især videokassetter, laserdisc, CD-i, DVD, DIVX, CD-Rom samt alle øvrige opfundne metoder til udnyttelse og/eller spredning.

**6.2 Videresalg (royalties)**:

Filmklipperen er berettiget til royalty (som er 1,5% af nettoindtægten) i henhold til bestemmelserne i Kort- og dokumentarfilmsoverenskomsten mellem Danske Film- og TV-arbejderes Forbund og Danske Film- og TV-Producenters Forening af 16. juni 2000.

**6.3 Copydan-forbehold:**Filmklipperen og producenten bevarer, desuagtet øvrige aftalevilkår, hver rettigheder samt en vederlagsret for brug af produktionen omfattet af Ophavsretslovens §§ 13, 13a, 17, 30a, 35 og 50, stk. 2 herunder bestemmelser der i fremtiden måtte afløse eller på sammenlignelig vis supplere disse bestemmelser. Filmklipperen og producenten bevarer ret til kompensation for eksemplarfremstilling til privat brug (jf. p.t. ophavsretslovens §§ 39-46a).

**6.4 Streaming-forbehold** Filmklipperen har desuagtet aftalens øvrige vilkår ret til særskilt betaling for udnyttelse til streaming og salg til tredjemand. Vilkår herfor aftales samlet via Create Denmark. Producenten er indforstået med, at fordeling af rettighedsbetaling, herunder royalty, mellem rettighedshaverne besluttes af de relevante forbund i forening, og producenten kan ikke holdes ansvarlig for denne fordeling.

**6.5 Øvrige rettigheder:**
Alle rettigheder til i dag kendte eller fremtidige udnyttelsesformer, som ikke i medfør af nærværende aftale er erhvervet af Producenten, tilhører Filmklipperen.

**6.6 Promovering af eget arbejde:**
Filmklipperen kan bruge framegrabs trailer og klip af filmen til at promovere eget arbejde på egen hjemmeside, sociale medier, i foredrag, til undervisning og i lignende sammenhænge, såfremt at Dokumentarproduktionen er færdig og offentliggjort.

**6.7 AI og udnyttelse:**Retten til at udnytte indholdet med henblik på tekst- og datamining, jf. ophavsretslovens § 11 b og DSM-direktivets artikel 4 kræver såvel Producentens som Filmklipperens samtykke.

 **7. Festivaler og priser**

Hvis Dokumentarproduktionen er i konkurrence på en A-film-festival inviteres Filmklipperen + gæst med. Alle udgifter forbundet hermed dækkes af Producenten.

Priser for ”Bedste klip” o.lign. går ubeskåret til Filmklipperen sammen med de andre klippere.

**8. Kreditering**

Der er aftalt følgende vedrørende kreditering: Co-manuskriptforfatter og Filmklipper:

Filmklipperen skal krediteres i Produktionens fortekster, såfremt andre medskabende historiefortællere krediteres her.

**9. Sygdom**

Bliver Filmklipperen på grund af sygdom ude af stand til at udføre sine forpligtelser/ydelser, betragtes det heraf følgende fravær som lovligt forfald, der giver ret til løn under sygdom.

Er Filmklipperens sygdom af en sådan art og varighed, at den skønnes at kunne påføre Producenten væsentlige praktiske og økonomiske belastninger, er Producenten berettiget til at opsige kontrakten så længe opsigelsesvarslerne i afsnit 10 overholdes.

**10. Opsigelse/Ophør**

Hver af parterne kan opsige nærværende aftale med følgende skriftligt varsel:

4 ugers varsel inden for de første 5 måneders ansættelsesperiode.

3 måneders varsel, hvis ansættelsesforholdet har varet mere end 5 måneder.

**11. Filmklipperens økonomiske dispositioner**

Filmklipperen må ikke uden samtykke fra Produceren/Produktionslederen træffe økonomiske dispositioner i forbindelse med sit arbejde på Dokumentarproduktionen.

**12. Filmklipperens personlige ejendele m.v.**

Producenten er ikke ansvarlig for personlige ejendele, som Filmklipperen uden aftale med Producenten/ Produktionslederen medbringer til brug for Dokumentarproduktionens gennemførelse (apparatur, rekvisitter, m.v.) eller for personlige ejendele i øvrigt, som Filmklipperen medbringer på produktionsadressen/-rne.

**13. Tavshedspligt**

Filmklipperen må ikke uden Producentens tilladelse offentliggøre forhold, foto, video m.v. vedrørende Dokumentarproduktionens manuskript og udførelse, herunder offentliggørelse på sociale medier som Facebook m.v. Der henvises til afsnit 6.6, hvor der er givet særskilt tilladelse til at Filmklipperen efter premieren kan promovere eget arbejde på sociale medier mv.
 **14. Konkurstilfælde**

I tilfælde af Producentens konkurs eller betalingsstandsning falder de rettigheder Filmklipperen har overdraget til producenten tilbage til Filmklipperen 30 dage efter konkursbegæringens indgivelse, respektive betalingsstandsningens anmeldelse, medmindre der forinden er stillet fuld og betryggende sikkerhed for, at alle skyldige ydelser, herunder også for tiden forud for begæringen/anmeldelsen, vil blive betalt til forfaldstid.

**15. Særlige aftaler:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Filmklipperen bekræfter med sin underskrift på denne kontrakt at være bekendt med, at Producenten sender en kopi af kontrakten til Dansk Filmklipperselskab, kontrakter@de4.nu. Formålet hermed er, at Dansk Filmklipperselskab skal kunne påse kontrakten.

|  |  |  |
| --- | --- | --- |
|  |  |  |
| **København den**  |  | **København den** |
|  |  |  |
| **Producenten**  |  | **Filmklipperen** |

**Kontrakten er udfærdiget i tre eksemplarer, hvoraf hver af parterne beholder et eksemplar og et eksemplar tilstilles Dansk Filmklipperselskab**